Να μην περιμένουμε υποστήριξη από τις ΗΠΑ υπό τον Τραμπ σε περίπτωση θερμού επεισοδίου είπε ξεκάθαρα ο πρώην πρέσβης των ΗΠΑ στην Αθήνα, Νίκολας Μπερνς.

«Λυπάμαι που το λέω, αλλά εάν η Ελλάδα χρειαστεί τη στήριξη των ΗΠΑ σε ένα θερμό επεισόδιο με την Τουρκία, δε νομίζω ότι θα την έχει από τον πρόεδρο Τραμπ», απάντησε σε σχετική ερώτηση κατά τη διάρκεια του Delphi Forum και της «Καθημερινής», που διεξάγεται στην Ουάσιγκτον, όπως μετέδωσε η ανταποκρίτρια της ΕΡΤ στην αμερικανική πρωτεύουσα, Λένα Αργύρη.

Σε ερώτηση του @tamisellis «αν Ελλάδα μπορεί να βασιστεί στις ΗΠΑ σε μια κρίσιμη στιγμή αντιπαράθεσης με Τουρκία» o @RNicholasBurns λέει «λυπάμαι που το λέω, αλλά αν η Ελλάδα χρειαστεί την στήριξη ΗΠΑ σε ένα θερμό επεισόδιο με Τουρκία, δεν νομίζω ότι θα την έχει από Πρόεδρο Τραμπ pic.twitter.com/y10NNj6Ubs — Lena Argiri (@lenaargiri) November 18, 2019

«Δεν μπορώ να φανταστώ ένα υποθετικό σενάριο έντασης όπου η Ελλάδα θα είναι ο επιτιθέμενος», συμπλήρωσε.